Presuda Općeg suda (šesto vijeće) od 13. prosinca 2018. – Stena Line Scandinavia protiv Komisije
(predmet T-631/15)
„Državne potpore – Javno financiranje stalne željezničke i cestovne veze u tjesnacu Fehmarn – Pojedinačne potpore – Odluka o neospornosti – Odluka kojom se utvrđuje nepostojanje državne potpore i potpora proglašava spojivom s unutarnjim tržištem – Pojam državne potpore – Povreda tržišnog natjecanja i utjecaj na razmjenu među državama članicama – Uvjeti spojivosti – Potpora namijenjena promoviranju provedbe važnog projekta u zajedničkom europskom interesu – Nužnost potpore – Poticajni učinak – Proporcionalnost potpore – Ozbiljne poteškoće kojima se opravdava pokretanje službenog istražnog postupka – Obveza obrazlaganja – Komunikacija o državnim potporama namijenjenima promoviranju provedbe važnih projekata u zajedničkom europskom interesu”
1.      Akti institucija – Obrazloženje – Obveza – Doseg – Odluka Komisije o državnim potporama
(čl. 296. UFEU-a)
(t. 35., 36.)
2.      Potpore koje dodjeljuju države – Utjecaj na trgovinu među državama članicama – Narušavanje tržišnog natjecanja – Kriteriji za ocjenu
(čl. 107. st. 1. UFEU-a)
(t. 60.)
3.      Potpore koje dodjeljuju države – Komisijino ispitivanje – Prethodna faza i kontradiktorna faza – Obveza Komisije da pokrene kontradiktorni postupak u slučaju postojanja ozbiljnih poteškoća – Pojam ozbiljnih poteškoća – Objektivna narav – Sudski nadzor – Doseg
(čl. 108. st. 2. i 3. UFEU-a)
(t. 113.-115.)
4.      Potpore koje dodjeljuju države – Zabrana – Odstupanja – Potpore koje se mogu smatrati spojivima s unutarnjim tržištem – Diskrecijska ovlast Komisije – Složena gospodarska ocjena – Sudski nadzor – Granice
(čl. 107. st. 3. t. (b) UFEU-a)
(t. 116.)
5.      Potpore koje dodjeljuju države – Zabrana – Odstupanja – Potpore koje pridonose provedbi važnog projekta u zajedničkom europskom interesu – Pojam – Javno financiranje stalne željezničke i cestovne veze u tjesnacu Fehmarn – Uključenost
(čl. 107. st. 3. t. (b) UFEU-a; Komunikacija Komisije 2014/C 188/02)
(t. 141.-153.)
6.      Potpore koje dodjeljuju države – Zabrana – Odstupanja – Diskrecijska ovlast Komisije – Komisijino donošenje smjernica kojima se uređuje ispitivanje spojivosti potpora s unutarnjim tržištem – Posljedice – Samoograničavanje Komisijine diskrecijske ovlasti
(čl. 107. st. 3. t. (b) UFEU-a; Komunikacija Komisije 2008/C 155/02)
(t. 232.-234.)
Predmet
Zahtjev na temelju članka 263. UFEU-a kojim se traži poništenje Odluke Komisije C(2015) 5023 final od 23. srpnja 2015. o državnoj potpori SA.39078 (2014/N) (Danska) za financiranje projekta stalne veze u tjesnacu Fehmarn (SL 2015., L 325, str. 5.).
Izreka
1.
Odluka Komisije C(2015) 5023 final od 23. srpnja 2015. o državnoj potpori SA.39078 (2014/N) (Danska) za financiranje projekta stalne veze u tjesnacu Fehmarn (SL 2015., L 325, str. 5.) poništava se u dijelu u kojem je Komisija odlučila da neće podnijeti prigovore protiv mjera koje je Kraljevina Danska dodijelila društvu Femern A/S za planiranje, izgradnju i korištenje stalne veze u tjesnacu Fehmarn.
2.
Tužba se u preostalom dijelu odbija.
3.
Komisija će, osim vlastitih, snositi i troškove društva Stena Line Scandinavia AB.
4.
Kraljevina Danska i Föreningen Svensk Sjöfart snosit će vlastite troškove.